b'\n_START_ARTICLE_\nSomodalnost\n_START_PARAGRAPH_\nSomodalnost je pojem, ki ga je leta 2006 uvedla Evropska komisija na podro\xc4\x8dju prometne politike z namenom, da opredeli celovitost uporabe razli\xc4\x8dnih transportnih modalitet in njihovih (mo\xc5\xbenih) kombinacij. Evropska komisija definira pojem somodalnost kot\xc2\xa0\xc2\xbbu\xc4\x8dinkovito uporabo posamezne vrste prometa samostojno in/ali v kombinaciji z drugimi vrstami prometa z namenom "optimalne in trajnostne uporabe virov"\xc2\xab._NEWLINE_Pojem somodalnosti uvaja nov pristop v evropsko prometno politiko, v skladu s katero ne i\xc5\xa1\xc4\x8demo ve\xc4\x8d, tako kot v Beli knjigi iz leta 2001, nasprotij med razli\xc4\x8dnimi prometnimi modalitetami, kot na primer cestnega prometa proti drugim alternativnim prometnim mo\xc5\xbenostim, temve\xc4\x8d namesto tega i\xc5\xa1\xc4\x8demo optimum izkori\xc5\xa1\xc4\x8danja ustreznih transportnih modalitet in njihovih kombinacij.'